Филип Хамънд : Позицията на ЕС по Брекзита е ” параноя ” Филип Хамънд критикува позиция на Европейския съюз по Брекзита , която заплашва Лондон със загуба на различни преференции след напускане на блока , съобщи ТАСС , цитирана от БТА . Критиките на министъра са отправени в интервю за германския в . " Велт ам зонтаг " , части от което днес са публикувани на сайта на изданието . Хамънд определя като " параноя " опитите на ЕС да води по - твърда политика с Лондон по Брекзита , за да не се предизвика ефект на доминото и други страни също да поискат да напуснат . Той сравнява ЕС с клуб и казва , че не може да се управлява един клуб като се глобяват членовете , които са решили да напуснат , а трябва да се положат повече усилия , за да бъде привлекателен клубът за нови и настоящи членове . По думите на министъра Лондон вижда , че например САЩ и много други страни искат да сключат с Великобритания нови търговски споразумения , а от Европа не се чуват такива желания . Хамънд заяви , че Лондон е взел окончателно решение да напусне ЕС и не се готви да размисля . Бих посъветвал тези , които ценят близките отношения с Великобритания , да не хранят илюзии , заяви той . През първия етап от преговорите между ЕС и Великобритания по Брекзита се обсъждаха финансовите условия за напускането на Лондон , въпросът за защита на правата на гражданите и бъдещият граничен режим между Великобритания и Ирландия . На срещата на върха през декември в Брюксел лидерите на страните на ЕС одобриха преход към втория етап от преговорите , при който двете страни трябва да се споразумеят за сътрудничеството си в сферите на сигурността и търговията . Консултациите трябва да продължат до ноември 2018 година , след което страните ще имат половин година за ратификация на постигнатите договорености в националните парламенти . Самият Брекзит е насрочен за 29 март 2019 година , след което започва двегодишен преходен период .